Ek kyk al lankal na so ’n swam wat hier langs die winkel groei. Van verlede jaar al, hou hy net aan groei. Dit is so besonders, net gewonder of julle sal wil foto’s neem van dit. My kleinseun sê dit lyk soos ’n “alien from Mars”.
Hierdie is rakswamme (Ganoderma sp). ’n Boom word met die swamspore besmet deur ’n wond aan die wortels of stam en die swamdrade (mycelium) verstop al die vaatbondels sodat die boom vrek.
Die vrugliggaam is die sigbare rakswam wat aan die basis van die boom vorm. ’n Besmette boom kan nie gered word nie. Ek kry baie navrae hieroor.